4. klase

Tēma: Attiecības tiešsaistē

3. nodarbība - Veselīga draudzība tiešsaistē

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi ir pozitīvas un drošas draudzības tiešsaistē noteikumi;
* kādi tikumi ir nepieciešami, lai tiešsaistē veidotu drošu un pozitīvu draudzību.

***Skolēnam sāk veidoties morālais ieradums***

* -veidot drošas un atbildīgas draudzības tiešsaistē.

**Atslēgvārdi:** pozitīva draudzība, ievainojums, personīga informācija.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Mīlestība, atbildība, saskaņa |
| Tikumi | Godīgums, laipnība, gudrība | Draudzīgums, empātija, atklātība, līdzjūtība |

**Mācību materiāli:**

* *PowerPoint* prezentācija*.*
* Darba lapa “Attiecības tiešsaistē: Sāras stāsts” (1. materiāls).
* Citi darba materiāli:
* Papīrs grupu darbam.
* Līmlapiņas.

**Atslēgas jautājumi:**

1. Kā var izveidot drošu un pozitīvu draudzību tiešsaistē?
2. Kuri no Sāras pieņemtajiem lēmumiem nebija droši?
3. Kādas ir šo lēmumu iespējamās sekas?
4. Kāda būtu bijusi drošāka rīcība?

Mācību aktivitātes

Ierosme. Saglabāt drošību tiešsaistē (ieteicamais laiks 10 min.)

**[2. slaids]** Kā cilvēki var saglabāt drošu un pozitīvu tiešsaistes draudzību? Aiciniet bērnus pierakstīt idejas uz līmlapiņām! Pēc tam savāciet tās! Vai uz lapiņām ir kopīgas tēmas?

Jūs varat aplūkot interneta drošas izmantošanas nosacījumus latviešu valodā <https://drossinternets.lv/lv/materials/listall/berniem>, vai arī angļu valodā (*Childnet* SMART) <https://www.childnet.com/young-people/primary/get-smart>

Jūs varat arī atkārtot, ar kuru informāciju ir droši dalīties tiešsaistē un kura informācija personiska.

Kolēģu komentāri:

“Līmlapiņu uzdevumā izmantoju linoit.com vietni.”

1. aktivitāte. Sāras stāsts (ieteicamais laiks 10 min.)

**[3. un 4. slaids]** Kopā izlasiet Sāras stāstu!

**[5. slaids] Diskusija** (ieteicamais laiks 10 min.)

* Vai šīs ir drošas attiecības? Kāpēc?
* Kādas kļūdas pieļāva Sāra?
* Kāpēc, tavuprāt, viņa pieļāva šīs kļūdas?
* Kā viņai būtu jārīkojas tagad un nākamreiz, kad veidos draudzību tiešsaistē?

*[Darba lapa “Īsta draudzība tiešsaistē”] (1. materiāls)]*  Jūs varat izdalīt bērniem stāsta kopijas un lūgt atzīmēt Sāras pieļautās kļūdas. Kādas ir Sāras kļūdu iespējamās sekas? Kā viņai tagad būtu jārīkojas? Bērni var pārrakstīt stāstu, izmainot galveno informāciju, lai Sāras draudzība tiešsaistē būtu droša un pozitīva. Kāpēc Sāra tik neapdomīgi pieļāva šīs kļūdas? Ko viņa būtu varējusi darīt, kad jutās vientuļa, lai nebūtu jāpaļaujas uz draudzību tiešsaistē?

2. aktivitāte. Morālā dilemma (ieteicamais laiks 5 min.)

**[6. slaids]** Iepazīstieties ar situāciju!

* Kur tu saskati problēmu?
* Kā tu justos?
* Kādi tikumi šeit iesaistīti? Kāda būtu saprātīga rīcība?
* Vai šajā situācijā ir iespējama vairāk nekā viena saprātīga rīcība?

Kopīgā noslēguma apspriede un darbs – atgriezeniskā saite. Dalīties ar savām prasmēm (ieteicamais laiks 20 min.)

Sadaliet bērnus grupās!

Aiciniet grupās izplānot un izveidot prezentāciju vai nodarbību par pozitīvu un drošu draudzību tiešsaistē jaunākiem skolēniem!

Kolēģu komentāri:

“Filmiņa “Aitu dzīve” (<https://drossinternets.lv/lv/info/aitu-dzive>), Netici svešiniekam. Kā ar bērniem runāt par drošību internetā?” Skatieties kopā [www.drossinternets.lv](http://www.drossinternets.lv) no slovāku valodas tulkotās un latviski ierunātās filmiņas un pārrunājiet redzēto! Filmiņas paredzētas 5 -10 gadus veciem bērniem, kas sākuši izmantot internetu! Izstrādājis eSlovensko, līdzfinansē ES Eiropas infrastruktūras savienošanas instruments.